**O altă zi de păcătos**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În suflet ros,

În gând pios,

Când ne rugăm

Din os în os,

Zi după zi,

Fără folos,

Ne răstignim

Cu susu-n jos,

Până găsim

Ce-i găunos.

Nu-i înger prea

Mărinimos,

Nici drac în iad

Prea generos,

Nici dumnezeu

Prea omenos,

Nici un păcat

Prea ruşinos,

Care să vrea

Copac umbros,

Care să bea

Lac leşios,

Care să stea

Neputincios

Pe coapsa mea,

Pe ochi sticlos,

Pe buza mea,

Dormind frumos,

Pe braţul tău,

Cerşind duios

O altă zi

De păcătos.

27 octombrie 2016 – 24 martie 2017, Constanţa